L 323/18 Euroopan unionin virallinen lehti 22.11.2012 KOMISSION PÄÄTÖS, annettu 21 päivänä marraskuuta 2012, Liettuan osallistumisen vahvistamisesta avio- ja asumuseroon sovellettavan lain alalla toteutettavaan tiiviimpään yhteistyöhön (2012/714/EU) EUROOPAN KOMISSIO, joka ottaa huomioon Euroopan unionin toiminnasta tehdyn sopi- muksen ja erityisesti sen 328 artiklan 1 kohdan ja 331 artiklan 1 kohdan, ottaa huomioon luvan antamisesta tiiviimmälle yhteistyölle avio- ja asumuseroon sovellettavan lain alalla 12 päivänä heinä- kuuta 2010 annetun neuvoston päätöksen 2010/405/EU ('), ottaa huomioon tiiviimmän yhteistyön toteuttamisesta avio- ja asumuseroon sovellettavan lain alalla 20 päivänä joulukuuta 2010 annetun neuvoston asetuksen (EU) N:o 1259/2010 (?), ottaa huomioon Liettuan ilmoituksen aikomuksestaan osallistua tiiviimpään yhteistyöhön avio- ja asumuseroon sovellettavan lain alalla, sekä katsoo seuraavaa: (1) — Neuvosto päätti 12 päivänä heinäkuuta 2010 antaa luvan Belgian, Bulgarian, Saksan, Espanjan, Ranskan, Italian, Latvian, Luxemburgin, Unkarin, Maltan, Itävallan, Portu- galin, Romanian ja Slovenian tiiviimmälle yhteistyölle avio- ja asumuseroon sovellettavan lain alalla. (2) — Neuvosto antoi 20 päivänä joulukuuta 2010 asetuksen (EU) N:o 1259/2010 tiiviimmän yhteistyön toteuttami- sesta avio- ja asumuseroon sovellettavan lain alalla. (3) — Liettua on ilmoittanut aikomuksestaan osallistua tiiviim- pään yhteistyöhön avio- ja asumuseroon sovellettavan lain alalla 25 päivänä toukokuuta 2012 päivätyllä kirjeel- lä, jonka komissio kirjasi saapuneeksi 19 päivänä kesä- kuuta 2012. (4) — Komissio toteaa, että päätöksessä 2010/405/EU ei sää- detä erityisiä ehtoja tiiviimpään yhteistyöhön osallistumi- selle avio- ja asumuseroon sovellettavan lain alalla ja että Liettuan osallistumisen pitäisi lisätä tämän tiiviimmän yhteistyön hyötyjä. (5) — Liettuan osallistuminen tiiviimpään yhteistyöhön avio- ja asumuseroon sovellettavan lain alalla olisi näin ollen vah- vistettava. () EUVL L 189, 22.7.2010, s. 12. (?) EUVL L 343, 29.12.2010, s. 10. (6) — Komission olisi hyväksyttävä Liettuaa koskevia siirtymä- toimenpiteitä, jotka ovat tarpeen asetuksen (EU) N:o 1259/2010 soveltamista silmällä pitäen. (7) — Asetuksen (EU) N:o 1259/2010 olisi tultava voimaan Liettuassa sitä päivää seuraavana päivänä, jona tämä pää- tös julkaistaan Euroopan unionin virallisessa lehdessä, ON HYVÄKSYNYT TÄMÄN PÄÄTÖKSEN: 1 artikla Liettuan osallistuminen tiiviimpään yhteistyöhön 1. — Vahvistetaan Liettuan osallistuminen avio- ja asumuseroon sovellettavan lain alalla toteutettavaan tiiviimpään yhteistyöhön, johon myönnettiin lupa päätöksellä 2010/405/EU. 2. — Asetusta (EU) N:o 1259/2010 sovelletaan Liettuaan tämän päätöksen mukaisesti. 2 artikla Liettualta edellytettävät tiedot Liettuan on 22 päivään elokuuta 2013 mennessä ilmoitettava komissiolle mahdollisista kansallisista määräyksistään, jotka kos- kevat a) sovellettavan lain valintaa koskeviin sopimuksiin asetuksen (EU) N:o 1259/2010 7 artiklan 2-4 kohdan mukaisesti so- vellettavia muotovaatimuksia; ja b) mahdollisuutta sovellettavan lain nimeämiseen asetuksen (EU) N:o 1259/2010 5 artiklan 3 kohdan mukaisesti. 3 artikla Liettuaa koskevat siirtymäsäännökset 1. — Asetusta (EU) N:o 1259/2010 sovelletaan Liettuaan vain 22 päivästä toukokuuta 2014 tai sen jälkeen vireille pantujen oikeudenkäyntien ja tehtyjen, asetuksen (EU) N:o 1259/2010 5 artiklassa tarkoitettujen sopimusten osalta. Myös sellainen sovellettavan lain valintaa koskeva sopimus, joka on tehty ennen 22 päivää toukokuuta 2014, on kuitenkin Liet- tuan osalta pätevä edellyttäen, että se on asetuksen (EU) N:o 1259/2010 6 ja 7 artiklan mukainen. 2. — Asetus (EU) N:o 1259/2010 ei Liettuan osalta vaikuta sellaisiin sovellettavan lain valintaa koskeviin sopimuksiin, jotka on tehty sen osallistuvan jäsenvaltion lainsäädännön mukaisesti, jonka tuomioistuimessa asia on pantu vireille ennen 22 päivää toukokuuta 2014.